runetrust/blame-folketinget-dk huggingface dataset:
Pia Olsen Dyhr (SF), 2022-10-06:
Tak for tilbuddet.
SF peger på statsministeren efter valget, og det vil sige, at vi ønsker, at Mette Frederiksen skal fortsætte som statsminister i Danmark.
Det kunne vi måske godt.
Jeg synes ikke, det er noget dårligt forslag.
Jeg tror, vi skal give rettigheder til pårørende, for det, vi oplever lige nu, er jo, at man har ret til at tage med sit barn på hospitalet, men det kunne jo lige så godt være ens gamle mor, der har brug for, at man tager fri til det.
Vi har i SF foreslået, at man kunne få et særligt lån, hvor man i en periode kan få lov til at låne til også at tage fri, så man kan være sammen med sin syge pårørende.
Det kunne være en mulighed.
Men jeg er sådan set åben over for det, og jeg synes, det er et godt forslag.
For jeg tror, vi skal være opmærksomme på, at vi i fremtiden vil få endnu flere ældre, hvor det ikke er sikkert, at der kan være en sosu-assistent eller en sygeplejerske, eller hvem det nu kan være, til at hjælpe dem, for de hænder er der brug for andre steder.
Der kunne det jo give god mening, at familiemedlemmer kunne tage med.
Morten Messerschmidt (DF), 2022-10-06:
Tak for det.
SF gør med fuld berettigelse meget ud af børnene og tager også æren for minimumsnormeringer osv.
Men jeg synes, at man meget ofte har en blind vinkel i forhold til den generation, der så er i den anden ende af alderspyramiden, nemlig de ældre.
Det er noget, der går mig meget på, for hvor de fleste børn forhåbentlig har nogle hjertelige forældre, som elsker dem, så er der mange ældre, der sidder alene og ikke kan klare sig.
Derfor kunne jeg godt tænke mig at høre, om SF f.eks. vil bakke op om et forslag, som vi har ladet os inspirere af, fra Ældre Sagen, nemlig at man, ligesom man har barnets første sygedag, hvor man selvfølgelig kan blive hjemme og passe på de små poder, hvis de er dårlige, kan indføre bedstes første sygedag, sådan at man kan være der, hvis man har en far eller en mor, en bedstefar eller bedstemor, som måske har brug for hjælp til at komme på hospitalet eller bare være hjemme, hvor man lige kan holde i hånden, hvis vedkommende har det dårligt og er syg den dag.
Kunne SF og Dansk Folkeparti arbejde sammen om at få indført bedstes første sygedag?
Pia Olsen Dyhr (SF), 2022-10-06:
Ja, det er virkelig SF's opfattelse.
For når man er 5-6 år og skal starte i folkeskole og definerer sig selv som dreng, men har et pige-cpr-nummer, så får man nogle begrænsninger.
Og jeg har i virkeligheden lyst til at sætte det barn fri, så det er barnet selv, der bestemmer.
Peter Skaarup (DD), 2022-10-06:
Jamen er det virkelig Socialistisk Folkepartis opfattelse, at en 3-årig eller en 5-årig skal kunne få foretaget et juridisk kønsskifte og have nogen som helst idé om, hvad det vil betyde?
Og er det virkelig barnets tarv, at man i en alder, hvor man stadig væk går i skole eller i børnehave, skal kunne gives nogle rettigheder til et juridisk kønsskifte, som man slet ikke kan forudse rækkevidden af på et senere tidspunkt i livet?
Er det virkelig SF's opfattelse?
Vil man virkelig gennemføre det, hvis man får mulighed for det, sammen med Socialdemokratiet efter et valg?
Pia Olsen Dyhr (SF), 2022-10-06:
Det tror jeg ikke en baby ved.
For det er jo i virkeligheden det, det handler om.
Det handler om deres frie valg, deres ret til at bestemme over sig selv, og der må jeg sige, at jeg kommer til at stå på barnets side.
Peter Skaarup (DD), 2022-10-06:
Tak til fru Pia Olsen Dyhr for en god tale.
Jeg håber, at vi også kan have et godt samarbejde efter valget, uanset hvordan det ender.
Men uanset valgresultater synes jeg, at der er nogle spørgsmål, der trænger sig på, i forhold til hvor SF står henne.
Vi har jo fået et forslag fra regeringen, og jeg går ud fra, at SF bakker det op, om at fjerne aldersgrænsen, når det gælder juridisk kønsskifte, sådan at man skal kunne få kønsskifte, når man er 0 år.
Der kunne jeg godt tænke mig at spørge fru Pia Olsen Dyhr: Hvordan ved en baby, at den er født i den forkerte krop?
Pia Olsen Dyhr (SF), 2022-10-06:
Jeg tror virkelig på det kommunale selvstyre, men jeg ved jo også, at det har nogle begrænsninger økonomisk.
Det er forskellen mellem det her med de ældre og det med børnene.
Det, at vi siger, at de på ældreområdet skal slippe for en masse dokumentation og selv vælge, betyder ikke, at de skal have ekstra midler fra staten, men hvis de skal indføre minimumsnormeringer, forudsætter det jo – og det har vi jo sat penge af til på statens budgetter – 1,8 mia. kr. til at sørge for, at der er én voksen til tre børn i vuggestuen og én voksen til seks børn i børnehaven.
For det kan ikke komme af sig selv.
Så der er jo faktisk forskel på ældre- og børneområdet.
Nu kan jeg så ikke nå at svare på det sidste, undskyld, fru Mette Abildgaard.
Mette Abildgaard (KF), 2022-10-06:
Det er da lidt ejendommeligt at høre SF's formand sige: Jeg tror jo på det kommunale selvstyre.
Det er da meget interessant, når man så mener, hvad man gør, i forhold til minimumsnormeringer.
Der tror man åbenbart ikke på det kommunale selvstyre.
Det tror man kun på, når det gælder ældreområdet.
I dag er det sådan, at man i cirka halvdelen af landets kommuner ikke kan vælge et friplejehjem.
Vil SF være med til at sikre, at de mange ældre, som ønsker at komme på et friplejehjem, i de af landets mange kommuner, hvor det ikke er muligt i dag, faktisk kan få den mulighed, så vi for en gangs skyld sætter de ældre og mennesket før systemet?
Pia Olsen Dyhr (SF), 2022-10-06:
Det opgør, vi gerne vil lave med fritvalgsmodellen, handler om det, at kommunerne skal bruge kræfterne på at sætte sig ned og lave dokumentation, dokumentation, dokumentation, så de eventuelt kan udlicitere en konkret opgave.
Jeg mener, at det må være op til kommunerne selv at vurdere.
Jeg tror på det kommunale selvstyre, og jeg mener, at det må være op til kommunerne selv, om de vil udlicitere eller ej.
Jeg synes ikke, at det skal være et krav, at det skal de.
For tænk, hvis vi kunne afskaffe noget af den dokumentation.
Nu har jeg jo hørt ordførerens formand igen og igen sige, at vi skal af med noget af dokumentationen i den offentlige sektor.
Vi kunne jo passende starte der.
Tænk, hvad der kunne blive frigivet af kræfter i vores ældrepleje.
I forhold til friplejehjemmene har jeg det fint med det.
Jeg har ikke tænkt mig at indskrænke den ældres frie valg; jeg har tænkt mig at indskrænke de begrænsninger, vi laver på kommunerne, i forhold til hvad de vil vælge.
Mette Abildgaard (KF), 2022-10-06:
Tak for det.
Da vi havde afslutningsdebat her i salen sidst, spurgte jeg ind til statsministerens holdning til de ældres frie valg, og jeg fik det svar, at Socialdemokratiet og statsministeren var tosset med frit valg i vores ældrepleje.
Der må man så give SF, synes jeg, at man spiller med noget mere åbne kort.
For nylig så jeg en overskrift i Altinget, den 27. september: »SF klar til opgør med modellen for frit valg i ny ældrelov«.
Og det ærgrer mig, fordi jeg er oprigtig tosset med de ældres frie valg.
Derfor vil jeg bare høre, om SF også vil begrænse adgangen til at kunne vælge frit i forhold til plejehjem.
Vi kan se, at langt størstedelen af danskerne faktisk ønsker at komme på et friplejehjem i fremtiden.
Pia Olsen Dyhr (SF), 2022-10-06:
Det er der ingen tvivl om, og jeg vil især gerne rose fru Victoria Velasquez for hendes insisteren på altid at se nogle af de mennesker, der har det allersværest i vores samfund, for det ved jeg at ordføreren gør igen og igen.
Og der er ingen tvivl om, at den her kamp for nogle af dem, der har det sværest i vores samfund – for eksempel for at sikre dem gratis medicin – og nogle af dem, der har brug for behandling, tandbehandling og andet, er noget af det, vi har brugt kræfterne på de sidste 3 år, og jeg kan nu se, at de borgerlige faktisk er en lille smule ligeglade med dem, hvis de bare kan få nogle skattelettelser.
Jeg er dybt bekymret for, at vi havner i den situation.
Og så vil jeg sige: Vi må sammen kæmpe videre.
Morten Messerschmidt (DF), 2022-10-06:
Ja, og hvor det jo grundlæggende handler om, at hvis man har det dårligt, og hvis man er syg, så har man brug for at være sammen med nogen, som man er tryg ved.
Jeg nærer den dybeste respekt for dem, der arbejder som sosu, som sygeplejerske osv.
Det må være et af de jobs, hvor man er mest stresset og presset, overhovedet.
Derfor tror jeg, at vi bliver nødt til at tænke familien mere ind.
Betyder det så også, at SF nu for alvor vil presse regeringen til at få den ældrelov igennem, som regeringen jo har syltet nu i rigtig, rigtig lang tid?
Pia Olsen Dyhr (SF), 2022-10-06:
Jeg tror, at regeringen selv har sagt, at den vil arbejde på at komme med en ældrelov.
Vi har jo sat penge af i den her periode – over 1 mia. kr. – til ældreområdet over de sidste 3 år, og jeg synes jo, det er vigtigt, at vi netop sørger for at prioritere ældreområdet.
Vi kommer til at få flere og flere ældre, og hvis vi ikke sætter flere penge af, risikerer vi jo i virkeligheden, at der ikke vil være den samme pleje og omsorg, som der er i dag.
Og der kan man endda godt diskutere, om den er god nok.
Så der er ingen tvivl om, at vi skal sætte flere penge af.
Og der har jeg været glad for samarbejdet med Dansk Folkeparti, hvor den øvrige blå blok jo har været mere optaget af skattelettelser end af at sikre velfærden.
Der ser jeg nogle gange Dansk Folkeparti som garanten for noget andet.
Sikandar Siddique (FG), 2022-10-06:
Det er jeg rigtig glad for at SF siger nu og også sagde i debatten i går, for det, Danmark har brug for, er et gevaldigt ryk til venstre efter 20 års højredrejning.
Derfor vil jeg gerne bruge lejligheden til at spørge ordføreren, da vi mangler en meget tydelig kongelig undersøger på venstrefløjen, om det er noget, som ordføreren vil stille sig til rådighed for.
Pia Olsen Dyhr (SF), 2022-10-06:
Jamen SF går til valg på, at centrum-venstre skal fortsætte.
Hele min tale handlede om alt det gode, vi har gjort sammen.
Jeg har været begejstret for det samarbejde, vi har haft i centrum-venstre, hvor vi jo har sat den mest ambitiøse klimalov nogen sinde på sporet – heldigvis sammen med flere partier i Folketinget.
Det er den grønneste folketingsperiode nogen sinde, og jeg har jo været grøn, siden jeg blev politisk aktiv i 1980'erne, så jeg må sige, at det er noget, som mit hjerte svulmer over af – hvis man må bruge så voldsomme ord.
Derudover er det også det flertal, der har sikret børnene rettigheder, nemlig retten til flere voksne i daginstitutionerne.
Så jeg går til valg på, at centrum-venstre skal fortsætte.
Jeg har noteret mig, at statsministeren gør noget andet, men jeg bliver da ved med at kæmpe for, at centrum-venstre kommer til magten efter valget.
Så kan det være, at jeg kan overbevise De Radikale og Socialdemokratiet om, at det er klogt at fortsætte.
Sikandar Siddique (FG), 2022-10-06:
Tusind tak for en fin tale.
Frie Grønne har jo ved flere lejligheder her i Folketingssalen sagt til SF og de andre støttepartier, at de skulle sætte foden ned over for statsministeren, f.eks. da statsministeren efterlod danske børn i Syrien, og at de skulle sætte sat foden ned over for statsministeren, da regeringen ikke ville afskaffe tjenestemandsreformen, eller da man ikke ville ændre på den ikkehumane udlændinge- og flygtningepolitik.
Men analysen og svarene var igen og igen: Hvis vi gør det, altså hvis vi sætter foden ned, får vi bare et borgerligt flertal, så det kan vi ikke gøre.
Men nu her efter 2 års tro tjeneste går statsministeren så til valg på at lave en bred regering.
Hvad har ordføreren af kommentarer til det?
Pia Olsen Dyhr (SF), 2022-10-06:
Ja, det er faktisk min oplevelse.
Jeg oplever, at statsministeren tager det her ganske alvorligt.
Jeg kan godt høre, at den debat, vi har haft i Folketinget i dag, sådan har latterliggjort det lidt osv.
Jeg oplever faktisk en statsminister, der tager det ganske alvorligt.
Statsministeren har fået en næse af Folketinget.
Der er en minister, der er blevet gået.
Det er alvorligt.
Og det er jo de redskaber, vi har som folkestyre, og som jeg faktisk også synes at vi benytter i forskellig sammenhæng.
Min bekymring var da mere, at man ikke sørgede for, at fru Inger Støjberg f.eks. blev gået som minister, for der var jo tale om tydelige ulovligheder.
Ole Birk Olesen (LA), 2022-10-06:
Minkkommissionen slog fast, at de ulovligheder, der blev begået i minkskandalen, var et resultat af en meget forceret proces, som statsministeren var vidende om og ansvarlig for.
En meget forceret proces førte til ulovlighederne.
Hvordan har fru Pia Olsen Dyhr det med det spørgsmål?
Har statsministeren begået fejl i processen, som førte til minkskandalen?
Pia Olsen Dyhr (SF), 2022-10-06:
Ved du hvad, det synes jeg helt ærligt er vanvittig useriøst.
Undskyld.
Ordføreren er vanvittig useriøs, fordi der jo er tale om halvdelen af den danske befolkning, som ikke er repræsenteret – end ikke i det her Ting.
Måske kunne vi også godt tåle det i SF's gruppe, hvor vi har 11 kvinder og 4 mænd; det kunne måske også være mere balanceret.
Men det kunne klæde resten af Folketinget også at være det.
Og min pointe her og grunden til, at vi går op i det her med kvoter i bestyrelser, er jo, at vi har brug for den mangfoldighed.
Lars Boje Mathiesen (NB), 2022-10-06:
Men er det så ikke frygtelig diskriminerende, at man kun vil lave kvoter for mænd og kvinder i bestyrelser?
Altså, hvad med alle de andre køn, som SF nu mener der er?
Skal der ikke også være kvoter for, hvor mange af dem der skal være i bestyrelser?
Pia Olsen Dyhr (SF), 2022-10-06:
Der er køn i forhold til ens biologi, der er køn i forhold til ens seksualitet, og der er køn, i forhold til hvordan man identificerer sig.
Jeg synes faktisk som god liberal – for det er jeg faktisk – at det må være op til det enkelte menneske selv at definere sin seksualitet.
Lars Boje Mathiesen (NB), 2022-10-06:
Tak for det.
Jeg skal bare høre, hvor mange køn ordføreren mener der er.
Kasper Sand Kjær (S), 2022-10-06:
Det er jeg rigtig glad for høre, hr. Peter Skaarup.
Og det spørgsmål ser vi jo så ens på.
Danmarksdemokraterne har også sagt, at man gerne ser Arnepensionen bevaret.
Men jeg lagde bare mærke til, at da Danmarksdemokraterne lancerede deres fem krav til en ny regering, var Arnepensionen ikke et af de første krav, man stillede.
Så derfor vil jeg bare høre: Kan vi ikke lige få en garanti her i Folketingssalen for, at hvis der er et borgerligt flertal efter valget, er Danmarksdemokraternes mandater en garant for, at Arnepensionen bevares?
Jakob Ellemann-Jensen (V), 2022-10-06:
Det har ikke været min oplevelse.
Jeg må sige, at jeg også oplever denne forunderlige forandring af statsministeren inden for de seneste par uger.
Jeg tror, at statsministeren på sine sociale medier brugte udtrykket at slå håret ud.
Det er en mere mild statsminister, og det er dejligt, for det har vi godt nok trængt til efter de seneste 3 år.
I forbindelse med det nationale kompromis synes jeg jo, det var godt, at vi lavede det.
Jeg synes altid, det er godt, andre partier indtager Venstres position, således som det var tilfældet i forbindelse med at få løftet vores forsvarsudgifter og få en afstemning om forsvarsforbeholdet.
Det ærgrer mig lidt, at der ikke rigtig er sket noget siden, for en del af aftalen var jo, at nu skulle vi i gang med det her forsvar – nu skulle vi se på det, og nu skulle vi ud og investere.
Der er vi så tilsyneladende ikke rigtig nået til endnu.
Alex Vanopslagh (LA), 2022-10-06:
Statsministeren har besluttet sig for at gå til valg på en bred regering hen over midten.
Og jeg har det lidt sådan, at med mine erfaringer fra de sidste 3 år er det jo ikke sådan, at jeg bare blindt stoler på alt, hvad statsministeren siger.
Jeg synes, det forekommer mig en kende utroværdigt.
Hvorfor i alverden har hun ikke bare gjort det, da coronakrisen startede, eller da man lavede det nationale kompromis?
Det er måske bare noget, man ved ikke kan ske, men som lyder lækkert i en valgkamp.
Men hvad ved jeg?
Jeg er fra et lille parti, og vi var ikke engang inviteret med til forhandlingerne om det nationale kompromis, og jeg er nok ikke den første, statsministeren ville ringe til, hvis regeringen skulle udvides.
Så jeg vil bare høre hr. Jakob Ellemann-Jensen, om ordføreren i det tætte samarbejde, ordføreren har haft med statsministeren både under coronakrisen og i forbindelse med det nationale kompromis, har oplevet en statsminister, der ligesom lægger op til og rækker ud til at få indfriet den her drøm om en regering hen over midten.
Muligheden har jo været der i hele valgperioden.
Rasmus Stoklund (S), 2022-10-06:
Først og fremmest er det nok rigtigt, at mange af os har stor selvtillid på vegne af vores partier, uanset hvilket parti vi repræsenterer –
det er nok meget godt.
Men derudover vil jeg sige, at jeg ville ønske, at den del af Folketinget, der definerer sig selv som blå, prøvede at læse risikovurderingen fra Statens Serum Institut, for jeg går ud fra, at det er den, der bl.a. henvises til, og læser konklusionen, hvor der står, at en fortsat minkavl i Danmark truede folkesundheden og truede vaccinerne.
Henrik Dahl (LA), 2022-10-06:
Tak for talen, og tak for at illustrere, at Socialdemokratiet lever efter det gode råd, som min salige far altid gav sine børn: Man skal lytte til selvros; den kommer fra hjertet.
Mit spørgsmål er: Mener ordføreren, at det er god ledelse ikke at læse papirerne til et møde i Koordinationsudvalget ordentligt eller ikke at tage en læsepause i Koordinationsudvalget?
Rasmus Stoklund (S), 2022-10-06:
Jeg anerkender på ingen måde præmissen om, at danskerne er blevet fattigere under den her regering.
Vi har hævet tobaksafgiften, det er rigtigt.
Det var et flertal i Folketinget stærke tilhængere af, og nogle ville hæve den endnu mere, så vidt jeg husker.
Vi har indført en skat på den finansielle sektor for at finansiere Arnepensionen.
Vi har til gengæld sænket elafgiften fire gange.
Vi har hævet beskæftigelsesfradraget, og vi har sikret velfærd.
Det er jo trods alt noget, der kommer danskerne til gavn.
Og vi har sørget for for første gang siden 2019, når der skulle laves økonomiaftaler, at pengene, der følger med, følger befolkningsudviklingen ude i kommuner og regioner.
Vi har sørget for minimumsnormeringer og Arnepension.
Jeg tror, at danskerne er glade for det.
Lars Boje Mathiesen (NB), 2022-10-06:
Faktum er, at sidste gang gik Socialdemokratiet til valg på, at 95 pct. af danskerne ikke skulle mærke skattestigninger.
Her 3 år senere er virkeligheden så en helt anden: Ni ud af ti indkomstgrupper er blevet fattigere, og man har hævet skatterne over 40 gange.
Så derfor er det kun rimeligt, at man den her gang inden valget siger til danskerne, altså til vælgerne, hvad det er for nogle skatter, de kan forvente skal stige – og ikke fusker endnu en gang og gør det efter et valg.
Rasmus Stoklund (S), 2022-10-06:
Socialdemokratiet lyver aldrig om noget, og på den måde kan man sige, at det jo er relativt enkelt at svare på.
Men nu, hvor jeg har fået ordet, kan jeg jo lige så godt sige lidt pænt om mit gode parti.
Og der kunne jeg jo f.eks. sige, at når man hører på skræmmekampagner fra hr. Boje Matthiesen og andre, som hævder, at Socialdemokratiet har hævet skatterne, så er det jo rigtigt, at et bredt flertal her i Folketinget har hævet afgiften på tobak.
Det er også rigtigt, at et bredt flertal her i Folketinget har hævet skatten på plastik, og det er rigtigt, at vi synes, at det var rimeligt, at bankerne var med til at finansiere, at vi kunne indføre retten til tidlig pension, altså skabe Arnepensionen.
Så det står vi ved; det skammer vi os ikke over.
Og det er nok en ideologisk forskel på dele af blå blok og os.
Lars Boje Mathiesen (NB), 2022-10-06:
Jeg skal såmænd bare lige høre, hvilke skatter det er, Socialdemokratiet har tænkt sig at lyve om i den her valgkamp ikke skal stige.
Rasmus Stoklund (S), 2022-10-06:
Vi har jo bl.a. i den her regeringsperiode sat elafgiften ned fire gange – sagt i forhold til det konkrete, som hr. Morten Messerschmidt nævner med hensyn til stigende elpriser.
Fire gange er elafgiften blevet sat ned – senest som følge af de voldsomme stigninger er den sat ned til EU's minimumssats.
Derudover har vi udbetalt varmecheck og ældrecheck.
Vi har taget en række initiativer i forbindelse med vinterpakken, og vi kommer jo fortsat til at have fokus på det her område – selvfølgelig.
Morten Messerschmidt (DF), 2022-10-06:
Men mens hr. Rasmus Stoklund og statsministeren så sidder og kigger på verdensmarkedet, sidder folk i Frederikssund og resten af Danmark og kigger på deres elregninger, varmeregninger, fødevareregninger, huslejer osv.
Og problemet, hr. Rasmus Stoklund, er, at tallene ikke passer.
Og det, som Socialdemokratiet så har lavet en aftale om, er, at man kan få en låneordning med virkning fra det nye år.
Er det virkelig den tilgang til den økonomiske krise, som Socialdemokratiet lægger for dagen?
Hvad vil man gøre nu ?
Rasmus Stoklund (S), 2022-10-06:
Det er jo bl.a. derfor, at vi lavede aftalen om vinterpakken, hvor et af elementerne – for nu at svare på et af de eksempler, hr. Morten Messerschmidt nævner – drejer sig om familier, der har træpillefyr, altså at regeringen er forpligtet til at sørge for at gøre alt, hvad den kan, for at hjælpe med at tilvejebringe træpiller til det danske marked.
For noget af det, der er problemet nu, er ikke kun høje priser på træpiller, men også, at de simpelt hen ikke er der, selv for folk, der har råd til at købe dem.
Og derfor er det selvfølgelig noget med at se på bæredygtighedskriterier og se, om man på den måde kan skabe et større grundlag for at skaffe flere træpiller.
Morten Messerschmidt (DF), 2022-10-06:
Jeg tror, vi har forstået, at hr. Rasmus Stoklund ikke kommer til at sige meget om ansvarspådragelse og mink.
Hr. Rasmus Stoklund er valgt der, og jeg er vokset op der.
Og det, der kendetegner Frederikssund på et bestemt område, er, at der er rigtig mange, som får deres opvarmning fra oliefyr, gasfyr og brændeovne.
Hvilken form for hjælp tænker hr. Rasmus Stoklund og Socialdemokratiet at de mennesker skal have?
Vi står over for nogle kolde vintermåneder.
Der er lavet en aftale, forstår jeg, med et bredt flertal herinde, hvor man siger, at folk kan få en eller anden låneordning i det nye år.
Men hvad er egentlig hr. Rasmus Stoklunds budskab til de folk i Frederikssund og resten af landet, der sidder med oliefyr, gasfyr og brændeopvarmning?
Hvad skal de sige til deres børn, der rundt om middagsbordet kan høre forældrene tale om, at pengene ikke slår til?
Hvad agter hr. Rasmus Stoklund og Socialdemokratiet at gøre nu – ikke i det nye år?
Rasmus Stoklund (S), 2022-10-06:
Vi har behandlet den her sag grundigt.
Vi har diskuteret de her ting uddybende masser af gange.
Der er blevet begået fejl undervejs i det her forløb, selvfølgelig er der det, ellers var der jo ikke 150.000 mink, der var blevet aflivet uden et hjemmelsgrundlag.
Men som det fremgår af Minkkommissionens beretning, hvis man har haft tid til at læse den, så forventes man ikke som statsminister at være inde i særlovgivningen på et ressortområde, og det er jo det, der er det afgørende i den her sag.
Og så må jeg igen sige, at det rystende her jo er, at man har en lang række fremtrædende blå politikere, som lytter mere til deres bagland og interesser end til Statens Serum Institut.
Henrik Dahl (LA), 2022-10-06:
Det forholder sig sådan, at jeg også er sundhedsordfører.
Og vores videnskabelige rådgiver, dr.med. Niels Høiby, gav os det råd, at minkene ikke ville kompromittere udviklingen af vacciner.
Så det passer ikke, at det var helt klart, hvordan det forholdt sig.
Men er det god ledelse, at man ikke læser papirerne til et meget, meget vigtigt møde i Koordinationsudvalget ordentligt?
Det er da et meget let spørgsmål at svare på.